als_Latn dik_Latn sag_Latn
Seanca plenare nis me tension ashtu siç ishte parashikuar dhe e tillë përfundoi brenda 15 minutave. Deputetët e opozitës qëndruan në këmbë që në fillim të seancës plenare duke krijuar tension dhe zhurma në sallën e Kuvendit të Shqipërisë. Në një kohë rekord, Kuvendi arriti të miratonte të gjitha projektligjet e rendit të ditës duke mbyllur punimet në rreth 15 minuta.
Në këtë mënyrë, demokratët nuk realizuan dot skenarin e tyre për të ngulmuar përgjatë gjithë seancës në dorëheqjen e kreut të Kuvendit Ilir Meta pas akuzave nga Tom Doshi se ka urdhëruar vrasjen e deputetit të Shkodrës tashmë të përjashtuar nga PS dhe të deputetit demokrat Mhill Fufi.
Kjo, pasi punimet e Parlamentit u mbyllën para nisjes së protestës së opozitës në orën 11.00. Sipas skenarit të demokratëve, protestuesit do të bllokonin hyrje-daljet e Kuvendit për të mos lejuar daljen e kryetarit Meta deri në dorëheqjen e tij nga drejtimi i këtij institucioni.
10:35Rama: Parlamenti të kthehet në binarë, lëreni hetimin të flasë
Kreu i qeverisë, Edi Rama, pas përfundimit të seancës plenare theksoi se është e rëndësishme që Kuvendi të kthehet në binarë, duke zbatuar rregullore. Ai tha se deri më tani Kuvendi është përdorur nga opozita si një sallë mitingjesh. I pyetur për çështjen “Doshi”, Rama tha se është hetimi ai i cili do të japë fjalën e tij dhe të zbardhë të vërtetën.
"Jam i bindur që gjithçka ndodhi dhe shkaktoi gjithë trazirën psikologjike për shoqërinë gjatë këtyre ditëve, do të kthehet në një mirësi për politiken dhe për ndërveprimin shoqëror dhe politikk, por për këtë duhet të presim me durim përfundimet e hetimit, sepse hetimi i plotë, i paanshëm dhe përçdo detaj i kësaj çështje do të mund të japë përfundimin që kërkon publiku dhe do të mund të tregojë të vërtetën e të gjithë kësaj telenovele të shëmtuar. Së dyti besoj se gjithçka po ndodh të sjellë edhe parlamentin më në fund në binarët e rregullores dhe të bëjë të mundur që ky parlament të prodhojë atë për të cilë nështë zgjedhur. Të prodhojë ligjet, për të cilat ne jemo në krye të vendit. Dhe së fundi dua të rinënvizoj se në këndvështrimin tim duhet të reflektojë thellë edhe media, pasi besoj që media mund të bënte dhe bëjë shumë më tepër për transparencën e plotë për çështjen bazuar mbi fakte dhe prova, por edhe nga ligjshmëria në Shqipëri. Unë kam qenë gjithnjë i bindur se toleranca e tepruar ndaj kësaj opozite që kërkon ta përdorë parlamentin për mitingje, sepse praktikisht kemi pasur një pafundesi seancash janë kthyer në mitingje brenda parlamentit, është një tolerancë që nuk sjell asgjë veçse vetë degjenerimin e parlamentit dhe jam i bindur se pas kësaj parlamenti duhet t’i kthehet rregullores dhe të respektohet. Jam i bindur se populli është i qartë në gjithçka po ndodh, për të gjithë ata që në vend që të bëjnë detyrën e të zgjedhurit të popullit, kanë vetëm një hall, hallin e tyre", tha kryeministri Rama.
10:28 - Topalli: Meta u tremb, seanca një barcaletë
Në një prononcim për mediat jashtë ambienteve të Kuvendit, Topalli tha se kjo nuk ka ndodhur asnjëherë në historinë e Parlamentit dhe është një shenjë e frikës së mazhorancës.
"Të kthehej në një klon. Është e paimagjinueshme që mazhoranca të braktisë parlamentin dhe kryetari të mos durojë më shumë se 12 minuta. në rend të ditës ka vetëm një, dorëheqja e Metës. Në asnjë vend të botës nuk mund të qëndrojë që kreu i Kuvendit të akuzohet nga miku i tij për dy vrasje. Nuk është e rregullt nga ana morale. Do të ishte në të mirë të tij, të drejtësisë të jepte dorëheqjen. Nuk e bëri, por mbylli seancën në 12 minuta. Është gati barcaletë. Të kthehet një mazhorancë e 1 milion shuplakave në 12 minutave seancë që u tremb kryeparlamentari. Pse kryetari ishte aq i trembur sa të mos duronte më shumë se 12 minuta. kujtoni kur më binin bilbilat? Mbani mend të jetë mbyllur në 12 minuta?", tha Topalli
10:23 - Fufi: Ku ka bërë vakti të mbyllet Parlamenti në 10 minuta
Pas përfundimit të seancën plenare, demokrati Mhill Fufi reagoi për mediat, duke e arsyetuar me faktin se mazhoranca ka frikë nga populli.
“Ata janë lepuj, janë frikacakë, s’janë burra. Ku ka bërë vakti të mbyllet Parlamenti vetëm në 10 minuta, është hera e parë. Kanë frikë nga populli”, tha Fufi.
10: 15 - Berisha: Mazhoranca firmosi kapitullimin mbylli Parlamentin
Ish-kryeministri Sali Berisha e ka quajtur kapitullim të mazhorancës mbylljen e Parlamentit në një kohë rekord, duke e vlerësuar në këndvështrimin e tij si frikë të mazhorancës për t'u përballur me protestuesit. Skenari i opozitës për protestën e sotme ishte që deputetët të bllokonin punimet normale të Parlamentit, ndërsa protestuesit të bllokonin hyrje-daljet e Kuvendit. Sipas Berishës, 12 marsi është fitorja e parë e qytetarëve, vrulli i të cilëve sipas Berishës, largoi mazhorancën nga Parlamenti.
“Në kompleksin e krimit mazhoranca firmosi kapitullimin mbylli Parlamentin. Kjo është zgjidhja e tyre, 10 minuta mbyllën parlamentin ja mbathën nga frika. Para ky është një akt i pashembullt dhe nuk ka ndodhur në parlament burra si këta që ja mbathin nga protesta qytetare kundër krimit. Këta e mbyllën parlamentin, ky është akti i turpit, i kapitullimit por të ardhme nuk kanë. Kjo mazhorancë e udhëhequr nga krimi ka vetëm një alternativë: T’i hapë rrugë zgjedhjeve të parakohshme. PD-ja është parti e vlerave, është parti e parimeve demokratike, parimet janë më të forta se të gjitha mjetet e krimit të kësaj mazhorance, se të gjitha qelbësirat sipas tyre që i kanë futur në administratë, ndaj dhe sot qytetarët shqiptarë protestojnë paqësisht pa incidente dhe pa dallime partiake. 12 marsi shënon fitoren e parë të qytetarëve që me vrullin e tyre përzunë nga parlamenti mazhorancën. Një falenderim të madh për ta. Nëse nuk do të vërshonin ata, nëse këta nuk do të kishin marrë informacionet se Shqipëria është në Tiranë, sot këta do të vazhdonin qetë. Mjaftoi përkushtimi i madh i qytetarëve, që ata t’i përzënë nga aola e Parlamentit, kjo është fitorja e parë e madhe e qytetarëve”,u shpreh ish-kryeministri Berisha për mediat jashtë ambienteve të Parlamentit.
10:02 - Ristani: Meta të dorëhiqet, Meta: Djali s'di rregulloren
Fjalën i pari e ka marrë demokrati Arben Ristani, i cili përsëriti kërkesën e opozitës, për dorëheqjen e kryetarit të Kuvendit, Ilir Meta nga pozicioni i tij si numri dy i qeverisë.
Ristani: Rendi i ditës sot, urgjenca e vetme është të gjejmë rrugën për ta detyruar kryetarin e parlamentit të japë dorëheqjen.
Meta: Ky djali nuk e njeh rregulloren. I ndërpritet fjala. Ju vazhdoni bjerini belfit.
Seanca e cili nisi në orën 10:00 përfundoi brenda rreth 15 minutave, pas votimit të rendit të ditës. Gjatë fjalës së kryeparlamentarit dhe reagimeve mes deputetëve të opozitës të cilët krijonin zhurmë në Kuvend, nuk munguan as batutat.
Meta-Jozefina Topallit: Do të vijë dhe me dhunë në pushtet dhe çohet në orën 10:00. Ata të shkretët për 1000 lekë janë çuar që në orën 05:00 të mëngjesit. Braçe po s’ka faj, se duhet të ishte e zbukuruar për mitingun.
10:15 - Mbyllet seanca plenare
Pas votimit të projektligjeve, kryeparlamentari Ilir Meta mbylli senacën plenare duke thënë:
“Respekt dhe të fala Doktorit. Vazhdoni mitingun. Suksese në miting. Seancën e ardhshme do ta lajmëroj në media”.
Rendi i ditës në Kuvend:
1. Projektligji “Për sistemin e depozitës për menaxhimin e mbetjeve në Republikën e Shqipërisë”. (vazhdon shqyrtimi në komision)
2. Projektligji “Për Shërbimin e Jashtëm të Republikës së Shqipërisë”. (vazhdon shqyrtimi në komision)
3. Projektligji “Për një ndryshim në ligjin nr. 7746, datë 28.7.1993, “Për hidrokarburet (kërkim dhe prodhimi),” të ndryshuar.
4. Projektligji “Për ratifikimin e marrëveshjes së bashkëpunimit financiar ushtarak, ndërmjet Këshillit të Ministrave të Republikës së Shqipërisë dhe Qeverisë së Republikës së Turqisë dhe Protokollit të zbatimit për aistencën financiare, ndërmjet Këshillit të Ministrave të Republikës së Shqipërisë dhe Qeverisë së Republikës së Turqisë”.
5. Projektligji “Për ratifikimin e marrëveshjes së grantit, ndërmjet Këshillit të Ministrave të Republikës së Shqipërisë dhe Agjencisë Austriake të Zhvillimit, për asistencën teknike për sistemin e ujësjellës-kanalizimeve”.
6. Projektvendim “Për zgjedhjen e kryetarit të Bordit të Autoritetit të Mbikëqyrjes Financiare.
7. Projektvendim “Për shqyrtimin me procedurë të përshpejtuar të projektligjit “Për një shtesë në ligjin nr. 48/2014 “Për pagesat e vonuara në detyrimet kontraktore tregtare”.
saliu e ka shume te qarte qe me forcim te shtetit ligjor,.me pavaresi te drejtesise,me qendrim ne minorance, ai del ne gjyq, per te gjitha c'ka bere,ndaj edhe ceshtjen Doshi,te cilen koha do ta deshmoje e ka nxitur nen rogos, e shfrytezon ne maksimum per perfitime personale.Keto lloj kerleshjesh nje i ben ne Shqiperi, saliu. Katovica po jep edhe helmet e saj,demokracia e Grekeve e mposhti Katovicen, s'mund te qeveriset shteti me helmet e Katovices.Kemi 23 vite,sa here gabon saliu kokat e PS e kane mbrojturr,tani pijani "lengun" ketij krimineli.
liu
deshtoj ps me lsi e para aprovun gjithe ligjet e 1 dite ne 15 min pra asnje mendim a kundershtim skishte e dyta than do shkojn ne parlament ketu atje do vine me ate e kete e ca ben asgje pra pd edhe me 200 vet ta bej ne regull eshte ju qe ndruat programet ditore perse i ndruat,pra deshtimi duket pak ndryshe
Mala
Sovrani duhet ti ndeshkoje me mosbesim ndaj ketyre sjelljeve qe po tregohen ne Sallen e Kuvendimit, jo hallakames.Vetem arbitri i dergon ne vendin e duhur keta te pacilesi qytetare.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kbp_Latn als_Latn slk_Latn als_Latn als_Latn als_Latn